**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: PREDS-241/2021

### 700a

**I n f o r m á c i a**

**o výsledku prerokovania návrhu poslancov Národnej rady Slovenskej republiky Tomáša TARABU a Filipa KUFFU na prijatie uznesenia Národnej rady Slovenskej republiky ku katastrofálnemu stavu v slovenskom zdravotníctve a k ohrozeniu verejného zdravia občanov Slovenskej republiky** (tlač 700)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky rozhodnutím č. 722 z 27. septembra 2021 pridelil návrh poslancov Národnej rady Slovenskej republiky Tomáša TARABU a Filipa KUFFU na prijatie uznesenia Národnej rady Slovenskej republiky ku katastrofálnemu stavu v slovenskom zdravotníctve a k ohrozeniu verejného zdravia občanov Slovenskej republiky (tlač 700) na prerokovanie Výboru Národnej rady Slovenskej republiky pre zdravotníctvo a súčasne ho určil ako gestorský výbor s tým, že podá Národnej rade Slovenskej republiky informáciu o výsledku prerokovania predloženého návrhu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre zdravotníctvo bol zvolaný na 29. septembra 2021. Výbor Národnej rady Slovenskej republiky pre zdravotníctvo o predloženom návrhu nerokoval.

Predsedníčka výboru určila za spravodajcu Janu Bittó Cigánikovú, ktorá predkladá predmetnú informáciu a bude navrhovať ďalší postup.

Súčasťou informácie je návrh uznesenia Národnej rady Slovenskej republiky.

## Bratislava, 29. septembra 2021

**Jana Bittó C i g á n i k o v á, v. r.**

predsedníčka

Výboru NR SR pre zdravotníctvo

NÁRODNÁ RADA SLOVENSKEJ REPUBLIKY

VIII. volebné obdobie

Číslo:

**Návrh**

**UZNESENIE**

**Národnej rady Slovenskej republiky**

**z................**

**ku katastrofálnemu stavu v slovenskom zdravotníctve a k ohrozeniu verejného zdravia občanov Slovenskej republiky**

**Národná rada Slovenskej republiky**

**z d ô r a z ň u j e,**

že podľa čl. 114 Ústavy Slovenskej republiky je vláda Slovenskej republiky za výkon svojej funkcie zodpovedná Národnej rade Slovenskej republiky;

u p o z o r ň u j e

na vážny pokles lekárskeho zdravotného personálu v nemocniciach, klesajúcu dostupnosť zdravotnej starostlivosti, ktorý je spôsobený neudržateľným stavom prečerpania nadčasových limitov lekárov a preto

ž i a d a

vládu Slovenskej republiky, aby v termíne do 15. októbra 2021 predložila Národnej rade Slovenskej republiky

Informáciu o súčasnom stave zdravotníctva v Slovenskej republiky a návrh okamžitých opatrení na odvrátenie kolapsu slovenského zdravotníctva.